ai4bharat/Pralekha huggingface dataset:
குடியரசுத் துணைத் தலைவர் செயலகம்
மாநிலங்களவையில் மல்லிகார்ஜுன கார்கேவுக்கு குடியரசு துணைத் தலைவர் இன்று பிறந்த நாள் வாழ்த்து தெரிவித்தார்
நாடாளுமன்ற மாநிலங்களவை எதிர்க்கட்சித் தலைவர் திரு மல்லிகார்ஜுன கார்கே, மாநிலங்களவை உறுப்பினர் திரு ஜோகினிபள்ளி சந்தோஷ் குமார் ஆகியோருக்குக் குடியரசு துணைத் தலைவரும், மாநிலங்களவைத் தலைவருமான திரு. ஜக்தீப் தன்கர் இன்று நாடாளுமன்றத்தில் பிறந்த நாள் வாழ்த்துகளைத் தெரிவித்தார்.
குடியரசு துணைத் தலைவர் அலுவலகம் வெளியிட்ட ட்விட்டர் செய்தியில் கூறியிருப்பதாவது;
"நாடாளுமன்ற மாநிலங்களவை எதிர்க்கட்சித் தலைவர் திரு மல்லிகார்ஜுன கார்கேவுக்கு மாநிலங்களவைத் தலைவர் திரு ஜக்தீப் தன்கர் இன்று நாடாளுமன்றத்தில் பிறந்த நாள் வாழ்த்து தெரிவித்தார்.
மாநிலங்களவை உறுப்பினர் திரு ஜோகினிபள்ளி சந்தோஷ் குமாருக்கும் மாநிலங்களவைத் தலைவர் பிறந்த நாள் வாழ்த்து தெரிவித்தார். இரு எம்.பி.க்களும் நீண்ட ஆயுளுடன் ஆரோக்கியமாக வாழ அவையின் சார்பில் மாநிலங்களவைத் தலைவர் வாழ்த்து தெரிவித்தார்.
பிரதமர் அலுவலகம்
போபாலில் மறுசீரமைக்கப்பட்ட ராணி கமலாபதி ரயில் நிலையத்தை பிரதமர் நாட்டுக்கு அர்பணிக்கவுள்ளார்
உஜ்ஜெயினிலிருந்து இந்தூர் வரை இரண்டு புதிய மின்சார ரயில்களை பிரதமர் கொடியசைத்து தொடங்கி வைக்கிறார்
மத்தியப் பிரதேசத்தில் ரயில்வேத்துறையின் பல திட்டங்களையும் பிரதமர் தொடங்கி வைக்கவுள்ளார்
மத்தியப் பிரதேசத்துக்கு நாளை செல்லும் பிரதமர் திரு நரேந்திர மோடி, மறுசீரமைக்கப்பட்ட ராணி கமலாபதி ரயல் நிலையத்தை மாலை 3 மணியளவில் தொடங்கி வைக்கிறார்.
இந்த மறுசீரமைக்கப்பட்ட ரயில் நிலையத்துக்கு கோண்ட் ராஜ்ஜியத்தின் ராணி கமலாபதியின் பெயர் வைக்கப்பட்டது. இந்த ரயில் நிலையம் மத்தியப் பிரதேசத்தில், உலகத் தரத்தில் அமைக்கப்பட்ட முதல் ரயில் நிலையம் ஆகும். அரசு மற்றும் தனியார் பங்களிப்புடன் மறுசீரமைக்கப்பட்ட இந்த ரயில் நிலையம், பசுமை கட்டிடமாக வடிவமைக்கப்பட்டுள்ளது, இதில் மாற்றுத்திறனாளிகளுக்கான வசதிகள் செய்யப்பட்டுள்ளன. இந்த ரயில் நிலையம் ஒருங்கிணைந்த பன்நோக்கு போக்குவரத்து மையமாகவும் உருவாக்கப்பட்டுள்ளது.
இந்நிகழ்ச்சியில், உஜ்ஜெயின் முதல் பஃதேஹாபாத் சந்திராவதிகன்ச் வரை அகல ரயில் பாதை மற்றும் மின்பாதை திட்டம்,போபால் - பர்கேரா வழித்தடத்தில் 3வது ரயில் பாதை திட்டம், மதேலா -நிமர் கேரி வழித்தடத்தல் அகல்பாதை மற்றும் மின்பாதை திட்டம், குணா-குவாலியர் வழித்தடத்தில் மின்மயமாக்க திட்டம் உட்பட மத்தியப் பிரதேசத்தில் ரயில்வேயின் பல திட்டங்களை பிரதமர் நாட்டுக்கு அர்ப்பணிக்கிறார். உஜ்ஜெயின்-இந்தோர் மற்றும் இந்தோர் - உஜ்ஜெயின் இடையே இரண்டு புதிய மின்சார ரயில்களையும் பிரதமர் கொடியசைத்து தொடங்கி வைக்கிறார்.
குடியரசுத் தலைவர் செயலகம்
தேசிய பெண் சட்டப்பேரவை உறுப்பினர்கள் மாநாடு-2022-ஐ குடியரசுத்தலைவர் தொடங்கி வைத்தார்
தேசிய பெண் சட்டப்பேரவை உறுப்பினர்கள் மாநாடு-2022-ஐ குடியரசுத்தலைவர் திரு ராம் நாத் கோவிந்த் திருவனந்தபுரத்தில் இன்று  தொடங்கி வைத்தார். விடுதலைப் பெருவிழாவின் ஒரு பகுதியாக இம்மாநாட்டிற்கு கேரள சட்டப்பேரவை ஏற்பாடு செய்துள்ளது.
நிகழ்ச்சியில் உரையாற்றிய குடியரசுத்தலைவர், நாட்டின் 75-வது சுதந்திரதின கொண்டாட்டத்திற்காக தயாராகிக் கொண்டிருக்கும் வேளையில், தேசிய பெண் சட்டப்பேரவை உறுப்பினர்கள் மாநாடு நடைபெறுவது பொருத்தமானது என்று குறிப்பிட்டார். விடுதலைப் பெருவிழாவின் ஒரு பகுதியாக பல்வேறு நினைவு நிகழ்ச்சிகளை ஒரு வருடத்திற்கு மேலாக நாம் நடத்தி வருகின்றோம்.
சுதந்திரப் போராட்டத்தில் பெண்கள் முக்கிய பங்கு வகித்தாக குடியரசுத்தலைவர் தெரிவித்தார். அவர்களில் ராணி லட்சுமிபாய் குறிப்பிடத்தக்கவர் ஆவார். காந்திஜி தலைமையில் நடைபெற்ற சத்தியாகிரக போராட்டத்தில் பெண்கள் ஏராளமானோர் பங்கேற்றனர். அவர்களில் முதன்மையானவர் கஸ்தூரிபாய் என்று கூறினார். தேர்தலில் போட்டியிட்ட முதல் பெண்ணாக கமலாதேவி சட்டோபாத்யாயாய விளங்கினார் என்று தெரிவித்தார். நேதாஜி சுபாஷ் சந்திரபோஸ் தலைமையிலான இந்திய தேசிய ராணுவத்தில் பணியாற்றிய மேடம் பிகாஜி காமா, கேப்டன் லட்சுமி ஷகல் உள்ளிட்டவர்களை அவர் நினைவு கூர்ந்தார். சுதந்திரப் போராட்டத்தில் பங்கேற்ற பெண்கள் குறித்து உதாரணமாக கூறத் தொடங்கினால், பல்வேறு பெண்களின் பெயர்கள் நினைவுக்கு வருகின்றன. எனினும். அவர்களில் சிலரை மட்டுமே குறிப்பிட முடியும் என்று அவர் தெரிவித்தார். ஆண்கள் மட்டுமே பணியாற்றி வந்த துறைகளான அறிவியல், தொழில்நுட்பம், கணிதம், மேலாண்மை உள்ளிட்ட துறைகளில் பெண்கள் ஈடுபட்டு வருவது அதிகரித்து வருகிறது. கொரோனா தொற்றுக்கு எதிரான நடவடிக்கைகளில், ஆண்களைவிட பெண்கள் அதிக அளவில் ஈடுபட்டதாக அவர் கூறினார். சுகாதாரப் சேவைப் பணிகளில் கேரளாவைச் சேர்ந்தவர்கள் எப்போதும் பெரும் பங்காற்றி வருகின்றனர். நோய்த் தொற்று காலத்தில் இம்மாநிலத்தைச் சேர்ந்த பெண்கள் தன்னலமற்ற சேவையாற்றி உதாரணமாக திகழ்ந்தனர் என்று கூறினார்.
பெண் குழந்தைகளைப் பாதுகாப்போம், அவர்களுக்கு கற்பிப்போம் உள்ளிட்ட நடவடிக்கைகள் மூலம் அவர்களுக்கான வளர்ச்சியில் அரசு கவனம் செலுத்தி வருகிறது என்று தெரிவித்தார். பெண்கள் வளர்ச்சியில் கேரளா பல ஆண்டுகளாக முதன்மை மாநிலமாக திகழ்கின்றன என்று அவர் கூறினார். இந்த மண்ணிலிருந்து தான் உச்சநீதிமன்றத்தின் முதல் பெண் நீதிபதியாக ஃபாத்திமா பீவி பொறுப்பு வகித்தார். ஜனநாயக சக்தி மூலம் நடைபெற்று வரும் இந்த தேசிய மாநாடு பெரும் வெற்றி பெறும் என்று தாம் நம்புவதாக கூறினார். இம்மாநாட்டிற்கு ஏற்பாடு செய்த கேரள சட்டப்பேரவை மற்றும் அதன் தலைமைச் செயலகத்திற்கு குடியரசுத்தலைவர் வாழ்த்துத் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1828466
உள்நாட்டு விமானப் போக்குவரத்து அமைச்சகம்
தெரிவு செய்யப்பட்ட சர்வதேச நாடுகளிலிருந்து வடகிழக்கு மாநிலங்களை இணைக்க சர்வதேச விமானப் போக்குவரத்து இணைப்புத் திட்டம்
சமூக, பொருளாதார வளர்ச்சியை மேம்படுத்த தெரிவு செய்யப்பட்ட சர்வதேச நாடுகளுடன் நாட்டின் சில மாநிலங்களிலிருந்து தொடர்பை விரிவுபடுத்தும் நோக்கத்துடன் சர்வதேச விமானப் போக்குவரத்து இணைப்புத் திட்டத்தை சிவில் விமானப் போக்குவரத்து அமைச்சகம் தொடங்கியுள்ளது. இந்தத் திட்டம் மாநில அரசுகளால் வரவேற்பைப் பெற்றுள்ளது. அசாம், மணிப்பூர், திரிபுரா ஆகிய மாநில அரசுகள் குவகாத்தி, இம்பால், அகர்தலா ஆகிய நகரங்களை இணைப்பதற்கான வழித்தடங்களை அடையாளம் கண்டுள்ளன. பாங்காக், டாக்கா, யாங்கூன், ஹனோய், மண்டலே, குன்மிங், சிட்டகாங்க் ஆகிய இடங்களிலிருந்து விமானப் போக்குவரத்தை நடத்த இந்த மாநிலங்கள் திட்டமிட்டுள்ளன.
தற்போதுள்ள நிலவரப்படி குவகாத்தி, இம்பால் ஆகிய வடகிழக்குப் பிராந்தியத்தில் இரண்டு சர்வதேச விமான நிலையங்கள் உள்ளன. இவற்றை குவகாத்தி சர்வதேச விமானப் போக்குவரத்து நிறுவனம், இந்திய விமானப் போக்குவரத்து ஆணையம் ஆகியவை முறையே செயல்படுத்தி வருகின்றன.
அகர்தலா விமான நிலையத்தின் புதிய முனையம் சர்வதேச விமான நிலையத்திற்கு தேவைப்படும் அம்சங்களைக் கொண்டதாக வடிவமைக்கப்பட்டுள்ளது.
இம்பால் விமான நிலையத்தில் புதிய ஒருங்கிணைந்த முனையக் கட்டிடம் ரூ.500 கோடி செலவில் கட்டப்பட்டு வருகிறது. இது சர்வதேச விமான நிலையமாக அறிவிக்கப்பட்டுள்ளது.
சிவில் விமானப் போக்குவரத்துத் துறை இணையமைச்சர் திரு.வி.கே.சிங் மாநிலங்களவையில் இன்று கேள்வி ஒன்றுக்கு எழுத்து மூலம் அளித்த பதிலில் இதனைத் தெரிவித்துள்ளார்.
வணிகம் மற்றும் தொழில்துறை அமைச்சகம்
அறிவுசார் சொத்து சின்னம் – ஐ பி நானி-யை சுரேஷ் பிரபு வெளியிட்டார்
மத்திய வர்த்தகத் தொழில்துறை அமைச்சர் திரு.சுரேஷ் பிரபு புதுதில்லியில் இன்று  தேசிய அறிவுசார் சொத்துரிமை கொள்கை மாநாட்டில் சொத்துரிமைச் சின்னம் – ஐ பி நானி-யை வெளியிட்டார். கணினி திருட்டு தொடர்பான திரு அமிதாப்பச்சன் பங்கேற்ற வீடியோ படத்தையும் இந்த நிகழ்ச்சியில் அமைச்சர் வெளியிட்டார்.
நிகழ்ச்சியில் பேசிய அமைச்சர் அறிவுசார் சமுதாயத்தை உருவாக்குவதில் அறிவுசார் சொத்துரிமை பாதுகாப்பு மிகவும் முக்கியமானது என்று கூறினார்.
அறிவுசார் சொத்துரிமைச் சின்னம் ஐ பி நானி கணினி தொழில்நுட்பம் அறிந்து பயன்படுத்தும் பாட்டியை சித்தரிக்கிறது. அறிவுசார் சொத்து சார்ந்த குற்றங்களை எதிர்ப்பதற்கு அரசுக்கும் அமலாக்க அமைப்புகளுக்கும் ஐ பி நானி தமது பேரன் “சோட்டு” என்கிற ஆதித்யாவுடன் துணைபுரிகிறார். மக்களிடையேயும், குழந்தைகளிடையேயும் ஆர்வமூட்டும் வகையில் அறிவுசார் சொத்துரிமையின் முக்கியத்துவம் குறித்த விழிப்புணர்வை ஏற்படுத்த இந்தச் சின்னம் உதவும்.
மேலும் விவரங்களுக்கு www.pib.nic.in என்ற இணையதளத்தைப் பார்க்கவும்.
---
(Visitor Counter : 206
சிறப்பு சேவைகள் மற்றும் கட்டுரைகள்
சென்னை வருமானவரித் துறை அலுவலகத்தில் குடியரசு தின விழா
சென்னை நுங்கம்பாக்கத்தில் உள்ள வருமானவரித்துறை அலுவலகத்தில் 74-வது குடியரசு தினவிழா சிறப்பாக கொண்டாடப்பட்டது. தமிழ்நாடு, புதுச்சேரி வருமானவரித் துறையின் முதன்மை தலைமை ஆணையர் திரு ஆர். ரவிச்சந்திரன் தேசியக்கொடியை ஏற்றி வைத்தார். மூத்த அதிகாரிகள் மற்றும் குடும்ப உறுப்பினர்கள் இந்நிகழ்ச்சியில் கலந்து கொண்டனர்.
நிகழ்ச்சியில் உரையாற்றிய திரு ரவிச்சந்திரன், சுதந்திரத்துக்காக பாடுபட்ட பூலித்தேவர், வீரபாண்டிய கட்டபொம்மன், மருது சகோதரர்கள், மாவீரன் அழகுமுத்து கோன், தீரன் சின்னமலை, வாஞ்சிநாதன், சுப்பிரமணிய சிவா, வ.உ.சிதம்பரனார், வேலு நாச்சியார் ஆகியோரின் தியாகத்தை நினைவுகூர்ந்தார்.
நாட்டில் மகாராஷ்டிராவுக்கு அடுத்தபடியாக, தமிழ்நாடு இரண்டாவது பெரிய பொருளாதாரமாக உள்ளது என்று கூறிய அவர், மூன்று ஆண்டுகளில் இந்தியா உலகின் மிகப்பெரிய பொருளாதாரமாக உருவெடுக்கும் போது, தமிழ்நாடு நாட்டின் ஜிடிபி பங்களிப்பில் பெரிய மாநிலமாக மாறும் என்று கூறினார்.
இந்த நிகழ்ச்சியில் கலை நிகழ்ச்சிகளும் நடைபெற்றன. நுங்கம்பாக்கம் வருமானவரி அலுவலக வளாகத்தில் உள்ள அகரம் குடியிருப்பு பகுதியில் மரம் நடும் இயக்கத்தையும் அவர் தொடங்கி வைத்தார் என்று சென்னை வருமானவரி அலுவலக கூடுதல் ஆணையர் திரு வி.வித்யாதர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
அறிவியல் மற்றும் தொழில்நுட்பத்துறை
சுவிட்சர்லாந்து நாடாளுமன்ற உறுப்பினர் திரு நிக்லாஸ் சாமுவேல் குக்கர் மத்திய அமைச்சர் டாக்டர் ஜித்தேந்திர சிங்கை இன்று புதுதில்லியில் சந்தித்தார்
சுவிட்சர்லாந்து நாடாளுமன்ற உறுப்பினர் திரு நிக்லாஸ் சாமுவேல் குக்கர், மத்திய அறிவியல் தொழில்நுட்பம்  , புவி அறிவியல், பிரதமர் அலுவலகம், பணியாளர் , பொதுமக்கள் குறைதீர்வு, ஓய்வூதியம், அணுசக்தி மற்றும் விண்வெளி துறை இணையமைச்சர் டாக்டர் ஜித்தேந்திர சிங்கை இன்று புதுதில்லியில் சந்தித்தார். சுகாதாரம், தொலை மருத்துவம், தொழில்நுட்ப முன்னேற்றம் ஆகிய துறைகளில் விரிவான ஒத்துழைப்பு குறித்து இருவரும் விவாதித்தனர்.
இந்தியாவின் புதிய கல்வி கொள்கை மீது மிகுந்த ஆர்வம் காட்டிய திரு குக்கர், அதன் அம்சங்கள் பற்றி தெரிந்து கொள்ள விருப்பம் தெரிவித்தார்.மத்திய அரசின் அறிவியல் மற்றும் தொழில்நுட்ப அமைச்சகம் உருவாக்கியுள்ள 25 தொழில்நுட்ப மையங்கள் குறித்து அவர் ஆர்வம் காட்டினார்.
இந்தியாவும், சுவிட்சர்லாந்தும் பாரம்பரியமாக பரஸ்பரம் நம்பிக்கை மற்றும் நட்புறவை வைத்துள்ள நாடுகள் என்பதால், பரஸ்பர ஒத்துழைப்புக்கு வசதியாக உள்ளது என்று டாக்டர் ஜித்தேந்திர சிங் கூறினார்.
சுவிட்சர்லாந்தில் இருந்து உயர்மட்டக்குழு வரும் அக்டோபரில் இந்தியா வரும் என எதிர்பார்க்கப்படுகிறது. பரஸ்பர நலன் சார்ந்த இருதரப்பு உறவுகளை உச்சத்துக்கு கொண்டு செல்ல இது உதவும்.
2018-ம் ஆண்டு பிரதமர் திரு நரேந்திர மோடி உலகபொருளாதார அமைப்பு மாநாட்டில் உரையாற்றிய போது, அவருடன் தாம் டாவோஸ் வந்ததையும், அங்கு தமக்கு வழங்கப்பட்ட விருந்தோம்பலையும் டாக்டர் ஜித்தேந்திர சிங் நினைவு கூர்ந்தார்.
சிறப்பு சேவைகள் மற்றும் கட்டுரைகள்
சென்னை விமான நிலையத்தின் புதிய ஒருங்கிணைந்த முனைய கட்டடத்தில் விமான போக்குவரத்து சேவை
பிரதமர் திரு நரேந்திர மோடியால் கடந்த 8-ந் தேதி திறந்து வைக்கப்பட்ட சென்னை சர்வதேச விமான நிலையத்தின் புதிய ஒருங்கிணைந்த முனைய கட்டடத்தின் முதல் பகுதி வரும் 25-ந் தேதி முதல் விமானப் போக்குவரத்து சேவை தொடங்குகிறது. சென்னையில் இருந்து டாக்காவுக்கு முதல் விமான சேவை இந்த முனையத்தில் இருந்து தொடங்கப்படும்.
தற்போது சென்னை விமான நிலையத்தின் 4-வது முனையத்தில் சர்வதேச விமானங்கள் புறப்படும், 3-வது முனையத்தில் வருகையும் நடைபெறுகிறது. இந்த முனையங்களின் இயக்கத்தை படிப்படியாக மேற்கொள்ள விமான நிலைய ஆணையம் முடிவு செய்துள்ளது.
ஆரம்ப கட்டத்தில் பழைய முனையங்களும், புதிய முனையமும் ஒரே நேரத்தில் செயல்படும். ஓரளவுக்கு சிறிய விமானங்கள் புதிய முனையத்தில் ஆரம்பத்தில் இயக்கப்படும். இதில் வெளிநாட்டு விமானங்களின் வருகை மற்றும் புறப்பாடு மேற்கொள்ளப்படும். விமான சேவைகள் புதிய முனையத்திற்கு மாற்றப்பட்ட பின்னர் தற்போதுள்ள 4-வது முனையம் உள்நாட்டு முனையமாக மாற்றப்படும். 3-வது முனையம் இடிக்கப்பட்டு, புதிய ஒருங்கிணைந்த முனைய கட்டிடத்தின் 2-வது பகுதிப்பணிகள் மேற்கொள்ளப்படும்.
புதிய முனைய கட்டிடம் செயல்படத் தொடங்கிய பின்னர், சென்னை விமான நிலையம் தனித்துவமான பொறியியல் அற்புதங்களுடன் பயணிகளுக்கு வசதியான விமான நிலையமாக மாறும். இது ஒவ்வொரு பயணிக்கும் மறக்க முடியாத அனுபவமாக இருக்கும்.
பிரதமர் அலுவலகம்
நாட்டு மக்களுக்கு பிரதமர் ரம்ஜான் வாழ்த்து
ரம்ஜான் பண்டிகையை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
‘‘ஈத் முபாராக்!
ரம்ஜான் வாழ்த்துக்கள். இந்த திருநாளில் கருணை, சகோதரத்துவம் மற்றும் மதநல்லிணக்கம் மேலும் அதிகரிக்கட்டும். ஒவ்வொருவரும் ஆரோக்கியத்துடனும், செழிப்புடனும் வாழவேண்டும்’’ என பிரதமர் கூறியுள்ளார்.
(
கலாசாரத்துறை அமைச்சகம்
நேதாஜி சுபாஷ் சந்திர போசால் ஏற்படுத்தப்பட்ட சுதந்திர இந்திய அரசு உருவாக்கத்தின் ஆண்டுவிழா கொண்டாடப்பட்டது
நேதாஜி சுபாஷ் சந்திர போசால் ஏற்படுத்தப்பட்ட சுதந்திர இந்திய அரசு உருவாக்கத்தின் ஆண்டுவிழா நிகழ்ச்சிகள் ஒடிசா, மணிப்பூர், நாகாலாந்து மற்றும் சிங்கப்பூரில் கொண்டாடப்பட்டன.
சுதந்திர இந்தியாவின் பொன்விழா ஆண்டுக் கொண்டாட்டத்தின் ஒரு பகுதியாக, நேதாஜி சுபாஷ் சந்திரபோசால் ஏற்படுத்தப்பட்ட சுதந்திர இந்திய அரசு உருவாக்கத்தின் ஆண்டுவிழா நேற்று கொண்டாடப்பட்டது.
மணிப்பூரில் உள்ள மொய்ராம் என்ற இடத்தில்தான் இந்திய தேசிய ராணுவம் கடந்த 1944ஆம் ஆண்டு ஏப்ரல் 14ம்தேதி முதல் முறையாக மூவர்ண கொடியை ஏற்றியது. இங்கு இந்திய தேசிய ராணுவம், குடும்ப யாத்திரை, கடந்த 10ம் தேதி முதல் 22ம் தேதி வரை நடத்தப்பட்டது. இங்கு நடனம், பாடல்கள் என பல கலாச்சார நிகழ்ச்சிகள் நடத்தப்பட்டன. இவை இந்திய தேசிய ராணுவத்தின் கொள்கைகளை வெளிப்படுத்தின. இங்குள்ள நினைவுக் கட்டடம் வண்ண விளக்குகளால் அலங்கரிக்கப்பட்டன.
இதே போல் நாகாலாந்தின் ருசாசோ கிராமத்தில் கலாச்சாரத்துறை அமைச்சகம் சார்பில் கலாச்சார நிகழ்ச்சிகள் நடத்தப்பட்டன. இந்த கிராமத்தில் தான் நேதாஜி சுபாஷ் சந்திரபோஸ் கடந்த 1940ஆம் ஆண்டு தங்கியிருந்தார்.
ஒடிசாவின் கட்டாக் நகரில் தான் நேதாஜி சுபாஷ் சந்திர போஸ் பிறந்தார் . அதனால் இங்கும் கலாச்சார நிகழ்ச்சிகள் நடத்தப்பட்டன. தேசிய மாணவர் படையினர் சைக்கிள் பேரணியில் கலந்து கொண்டனர். சிங்கப்பூரில் உள்ள இந்திய தேசிய ராணுவ நினைவிடத்தில் இந்தியத் தூதர் மலர் வளையம் வைத்து மரியாதை செலுத்தினார். இங்குதான் நேதாஜி சுபாஷ் சந்திர போஸ் கடந்த 1943ஆம்ஆண்டு அக்டோபர் 21ம் தேதி சுதந்திர இந்திய அரசு உருவாக்கத்தை அறிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1765729
ஆயுஷ்
ஆயுஷ் துறையில் பங்களிப்பு செய்து 2023-ம் ஆண்டிற்கான பத்ம விருது பெற்றவர்களை ஆயுஷ் அமைச்சகம் பாராட்டியது
ஆயுஷ் துறையில் பங்களிப்பு செய்து 2023-ம் ஆண்டிற்கான பத்ம விருது பெற்றவர்களை ஆயுஷ் அமைச்சகம் செவ்வாய்கிழமை மாலை அன்று பாராட்டியது. ராம் சந்திரா மிஷன், ஐதராபாத், தலைவர் திரு கமலேஷ் பட்டேல் , பிரபல ஆயுர்வேத அறுவை சிகிச்சை நிபுணர் டாக்டர் மனோரஞ்சன் சாஹூ , பழம்பெரும் சித்தா நிபுணர் டாக்டர் கோபால்சாமி வேலுச்சாமி  ஆகியோருக்கு ஆயுஷ் முறைகளை பிரபலப்படுத்துவதில் பங்களிப்பு செய்ததற்காக மத்திய ஆயுஷ் அமைச்சர் திரு சர்பானந்த சோனோவால் கௌரவித்தார்.
இந்நிகழ்ச்சியில் பேசிய திரு சர்பானந்த சோனோவால் பத்ம விருது பெற்றவர்களை வாழ்த்துவதாக கூறினார். பத்ம விருதாளர்களின் சாதனைகள் நம் அனைவருக்கும் உத்வேகம் அளிப்பதாகவும் தெரிவித்தார். இந்த விருதுகள் சிறந்த திறனுக்கான அடையாளம் என்றும் கடின உழைப்பு மற்றும் அர்ப்பணிப்பின் மூலம் நம் சமூகத்திற்கு பங்களிப்பு செய்த தனிநபர்களை பாராட்டுவது பெருமை அளிக்கக்கூடியது என்று தெரிவித்தார்.
பிரதமர் அலுவலகம்
ஆண்கள் ஈட்டி எறிதலில் இறுதி போட்டியில், இந்திய வீரர் நீரஜ் சோப்ரா தங்கப் பதக்கம் – பிரதமர் வாழ்த்து
இந்தோனேசியா, பலேம்பங் ஜகர்தாவில் நடைபெற்ற 18 வது ஆசிய விளையாட்டு போட்டியில் ஆண்கள் ஈட்டி எறிதலில் இறுதி போட்டியில், இந்திய வீரர் நீரஜ் சோப்ரா தங்கப் பதக்கம் வென்றதை முன்னிட்டு பிரதமர் திரு நரேந்திர மோடி வாழ்த்து தெரிவித்துள்ளார்.
நீரஜ் சோப்ரா களத்தில் இருக்கும் போது, அவரின் சிறந்த திறனை எதிர்பார்ப்போம். இந்த இளைஞர், ஆண்கள் ஈட்டி எறிதலில் இறுதி போட்டியில் தங்கம் வென்று இந்தியாவிற்கு மகிழ்ச்சி சேர்த்துள்ளார். புதிய தேசிய சாதனை படைத்ததிற்கும் நாங்கள் அவரை வாழ்த்துகிறோம் என்று பிரதமர் தனது வாழ்த்து செய்தியில் தெரிவித்துள்ளார்.
(Visitor Counter : 68
பாதுகாப்பு அமைச்சகம்
பாதுகாப்பு அமைச்சர் திரு.ராஜ்நாத் சிங் ஆஸ்திரேலிய பாதுகாப்பு அமைச்சருடன் தொலைபேசி உரையாடல்
ஆஸ்திரேலிய நாட்டின் துணைப் பிரதமரும், பாதுகாப்புத் துறை அமைச்சருமான திரு.ரிச்சர்ட் மார்லசை இன்று தொலைபேசியில் தொடர்பு கொண்டு பாதுகாப்புத் துறை அமைச்சர் திரு.ராஜ்நாத் சிங் உரையாடினார். இருதரப்பு பாதுகாப்பு உறவுகளை மேலும் வலுப்படுத்துவது தொடர்பாக தங்களது உறுதிப்பாட்டை இரு அமைச்சர்களும் தெரிவித்தனர். பாதுகாப்புக் குறித்த விஷயங்களில் இரு நாடுகளின் நட்புறவு மற்றும் நம்பிக்கையைப் பிரதிபலிப்பதாக இந்த தொலைபேசி உரையாடல் அமைந்திருந்தது.
இந்தியாவும், ஆஸ்திரேலியாவும், விரிவான பாதுகாப்பு கூட்டாண்மையைத் தொடரவும், இரு நாடுகளுக்கும் இடையிலான பாதுகாப்பு ஒத்துழைப்பை தொடர்ந்து வலுப்படுத்தவும் அண்மைக்காலங்களில் முயற்சிகளை மேற்கொண்டு வருகின்றன.
பாதுகாப்பு அமைச்சகம்
பாதுகாப்பு ஆராய்ச்சி வளர்ச்சி அமைப்பின்  பாட்னாவில் உள்ள 500 படுக்கை வசதி கொண்ட கோவிட் நோய் சிகிச்சைக்கான மருத்துவமனை துவக்கம்
பாதுகாப்பு ஆராய்ச்சி வளர்ச்சி அமைப்பு  பாட்னாவில் அமைத்துள்ள, 125 தீவிர சிகிச்சைப் பிரிவுப் படுக்கை வசதி உட்பட 500 படுக்கை வசதி கொண்ட, கோவிட் நோய்க்கு சிகிச்சை அளிப்பதற்கான மருத்துவமனையை, மத்திய உள்துறை இணை அமைச்சர் திரு.நித்தியானந்த ராய் இன்று துவக்கி வைத்தார். பிஹ்தா-வில் புதிதாகக் கட்டப்பட்டுள்ள இ எஸ் ஐ சி மருத்துவமனையில், இந்த மருத்துவமனை உள்ளது. இந்த மருத்துவமனை டி ஆர் டி ஓ தில்லி கண்டோன்மென்ட் பகுதியில் அமைத்துள்ள, ஆயிரம் படுக்கை வசதி கொண்ட சர்தார் வல்லபபாய் பட்டேல் மருத்துவமனையைப் போன்றதாக அமைந்துள்ளது.
பிரதமரின் குடிமக்களுக்கான உதவி, அவசர கால நிலைமைகளில் நிவாரணம்  அறக்கட்டளை மூலமாக இந்த மருத்துவமனைக்கு, நிதி ஒதுக்கீடு செய்யப்பட்டுள்ளது. இதே போன்ற இன்னுமொரு மருத்துவமனை முசாஃபர்பூரில் ஏற்படுத்தப்படும்.
ஏழு தளங்கள் கொண்ட இ எஸ் ஐ சி மருத்துவமனையில் ஏற்கனவே உள்ள மின்சாரம், குளிர்சாதன வசதி, நீர், தீயணைப்பு வசதி, டீசல் ஜெனரேட்டர் பேக்கப் வசதி, ஒவ்வொரு படுக்கைக்கும் குழாய் மூலமாக ஆக்ஸிஜன் கிடைக்கும் வசதி, லிஃப்ட்வசதி, சவக்கிடங்கு ஆகிய அனைத்து வசதிகளும் இந்த கோவிட் சிகிச்சைக்கான மருத்துவமனைக்கு அளிக்கப்படும்.
(Visitor Counter : 196
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 93.17 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 21,257 பேருக்கு புதிதாக தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவிதத்துக்கும் கீழ் உள்ளது. தற்போது 0.71 சதவீதமாக உள்ளது. கடந்த 2020 மார்ச் மாதம் முதல், இது மிகக் குறைந்த அளவு.
நாட்டில் கொவிட் சிகிச்சை பெறுபவர்களின் எண்ணிக்கை 2,40,221; கடந்த 205 நாட்களில் இது மிக குறைந்த எண்ணிக்கை.
குணமடைந்தோர் விகிதம் தற்போது 97.96 சதவீதம்; கடந்த 2020 மார்ச் முதல் இது அதிகமான அளவு.
கடந்த 24 மணி நேரத்தில் 24,963 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,32,25,221
வாராந்திர பாதிப்பு விகிதம்  கடந்த 105 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 39 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 58 கோடி கொவிட் பரிசோதனைகள் செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1761947
(Visitor Counter : 165
பெண்கள் மற்றும் குழந்தை நலன் அமைச்சகம்
நபர்கள் கடத்துதல்  மசோதா 2018 தொடர்பாக ஐ.நா. நிபுணர்களின் வாதங்களுக்கு மத்திய மகளிர் மற்றும் குழந்தைகள் மேம்பாட்டு அமைச்சகத்தின் விளக்கம்
மக்களவையில் கடந்த வாரம் நிறைவேற்றப்பட்ட நபர்கள் கடத்துதல்  மசோதா 2018 தொடர்பாக ஐ.நா. நிபுணர்களின் வாதங்களுக்கு மத்திய மகளிர் மற்றும் குழந்தைகள் மேம்பாட்டு அமைச்சகம் விளக்கம் அளித்துள்ளது.
இந்த மசோதாவை சரியாக புரிந்து கொள்ளாமல் நிபுணர்கள் கருத்துத் தெரிவித்திருப்பதாக இந்த அமைச்சகம் கூறியுள்ளது.
மனிதர்கள் கடத்தப்படுவது சம்பந்தமாக நாட்டில் முதன் முறையாக விரிவான முறையில் இந்த மசோதா நிறைவேற்றப்பட்டுள்ளது. இது பாதிக்கப்பட்டவர்களுக்கு பாதுகாப்பையும், மறுவாழ்வையும் அளிக்க வகை செய்கிறது. கடத்தல் தொடர்பாக தண்டனை விதிக்கப்பட்ட முந்தைய சட்டங்களில் இருந்த இடைவெளிகளை புதிய சட்டம் சரி செய்துள்ளது.
சட்டங்களை தவறாக பயன்படுத்துவதை தடுப்பதற்கு போதிய பாதுகாப்பு அம்சங்கள் இதில் உள்ளன. பாதிக்கப்பட்டவர் மீட்கப்பட்டவுடன் பாதுகாப்புக்கு ஏற்பாடு செய்யப்பட்டுள்ளது. மறுவாழ்வு என்பதை அமைப்பு ரீதியாக செயல்படுத்துவது இந்த மசோதாவின் முக்கிய அம்சமாகும்.
“மனித உரிமைகளுக்கான ஐ.நா. தலைமை ஆணைய அலுவலகம் பரிந்துரைத்துள்ள மனிதக் கடத்தல் மற்றும் மனித உரிமைகள் பற்றிய கோட்பாடுகள் மற்றும் வழிகாட்டு நெறிமுறைகளில்” வழிகாட்டி எண். 1-ஐ பின்பற்றி இந்த மசோதாவை உருவாக்க சம்பந்தப்பட்ட பல தரப்பினருடன் ஆலோசனை நடத்தப்பட்டது. பல்வேறு நிலைகளில் பொதுமக்களிடமிருந்து கருத்துக்கள் கேட்கப்பட்டன. காவல் துறையினர், வழக்கறிஞர்கள் மற்றும் 60-க்கும் அதிகமான அமைப்புகள் சமூகப் பணியாளர்கள், செயற்பாட்டாளர்களின் ஆலோசனை கேட்கப்பட்டது. மிகவும் பாதிக்கப்பட்ட 8 மாநிலங்களின் கருத்துகளும் அறியப்பட்டன. பாலியல் தொழிலாளர்கள் மற்றும் தொழிலாளர் நல அமைச்சகத்துடனும் நாடாளுமன்ற உறுப்பினர்களுடனும் ஆலோசனை நடத்தப்பட்டது.
பாதுகாப்பாகவும், முறையாகவும், தொடர்ச்சியாகவும் இடம் பெயர்வோருக்கான உலக அமைப்பு, மனிதக் கடத்தலுக்கு எதிரான ஐ.நா. போதைப் பொருள் மற்றும் குற்றத் தடுப்பு மாதிரிச் சட்டம், மனித உரிமைகளுக்கான ஐ.நா. தலைமை ஆணையரால் பரிந்துரைக்கப்பட்ட கோட்பாடுகள் மற்றும் வழிகாட்டு நெறிமுறைகள் போன்ற பல்வேறு சர்வதேச தரங்களாலும் இந்த மசோதா உறுதி செய்யப்பட்டுள்ளது.
(Visitor Counter : 225
பிரதமர் அலுவலகம்
2022 ஆசிய விளையாட்டுப் போட்டிகளில் முதல் பதக்கம் வென்ற இலகு ரக ஆடவர் இரட்டையர் துடுப்புப் படகு அணிக்கு பிரதமர் வாழ்த்து
2022 ஆசிய விளையாட்டுப் போட்டிகளில் இந்தியாவுக்காக முதல் பதக்கம் வென்ற இலகு ரக ஆடவர் இரட்டையர் துடுப்புப் படகு அணிக்கு பிரதமர் திரு நரேந்திர மோடி பாராட்டு தெரிவித்துள்ளார்.
அற்புதமான செயல்பாட்டை வெளிப்படுத்திய அர்ஜூன் லால் ஜாட் மற்றும் அரவிந்த் சிங் இணைக்கு வாழ்த்து தெரிவித்த பிரதமர், நமது தேசத்தின் உணர்வையும் வலிமையையும் பிரதிநிதித்துவப்படுத்தும் பெருமையை நோக்கி தொடர்ந்து முன்னேற வேண்டும் என்று வாழ்த்தினார்!!
(
சட்டம் மற்றும் நீதித்துறை அமைச்சகம்
பத்திரிக்கை அறிவிக்கை
இந்திய அரசியல் சாசணத்தின் 217வது பிரிவு  அளித்துள்ள அதிகாரத்தின் படி குடியரசுத் தலைவர், திருமிகு. சூசன் வாலன்டினே பின்டோ, திரு. ஹஸ்முக்பாய் தல்சுக்பாய் சுதர், திரு. ஜிதேந்திர சம்பக்கலால் தோஷி, திரு. மங்கேஷ் ராமச்சந்திர மெங்தே, திரு. திவ்யேஷ்குமார் அம்ருத்லால் ஜோஷி ஆகியோரை குஜராத் உயர்நீதிமன்றத்தின் நீதிபதிகளாக நியமித்துள்ளார். இவர்கள் பதவி பொறுப்பேற்கும் நாளிலிருந்து பணி மூப்புக் கணக்கிடப்படும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 141.70 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 75,841.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.22 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.40 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,141 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,42,37,495 என அதிகரித்துள்ளது. கடந்த 24 மணி நேரத்தில் 6,531 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.87, இது கடந்த 84 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.63 ஆகும். இது கடந்த 43 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 67.29 கோடி கொவிட் பரிசோதனைகள் செய்யப்பட்டுள்ளன.
தில்லி, மஹாராஷ்ட்ரா, கேரளா, குஜராத், ராஜஸ்தான், ஆந்திரப் பிரதேசம் உள்ளிட்ட 19 மாநிலங்களில் கொவிட்-19- ன் உருமாறிய ஒமிக்ரான் தொற்று 578 பேரிடம் கண்டறியப்பட்டுள்ளது. இவர்களில் 151 பேர் குணமடைந்து வீடு திரும்பியுள்ளனர்/ அதிகபட்சமாக தில்லியில் 142 பேருக்கும், மஹாராஷ்ட்ராவில் 141 பேருக்கு தொற்று ஏற்பட்டு தில்லியில் 23 பேரும், மகாராஷ்டிராவில் 42 பேரும் குணமடைந்துள்ளனர். தமிழ்நாட்டில் 34 பேருக்கு ஒமிக்ரான் தொற்று கண்டறியப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785406
புவி அறிவியல் அமைச்சகம்
சிஎஸ்ஐஆர்- என்பிஎல் எடை அளவியல் தினத்தை இன்று கொண்டாடியது
புதுதில்லியில் உள்ள சிஎஸ்ஐஆர்- என்பிஎல், இந்திய எடை அளவியல் சங்கத்துடன் இணைந்து உலக எடை அளவியல் தினத்தை இன்று  கொண்டாடியது. 1875 ஆம் ஆண்டு எடை அளவியல் குறித்த ஒப்பந்தத்தில் இதே நாளில் கையெழுத்திட்டதை நினைவுகூரும் வகையில், இன்று உலக எடை அளவியல் தினம் கொண்டாடப்படுகிறது. “டிஜிட்டல் யுகத்தில் எடை அளவியல்” என்பது இந்த ஆண்டின் மையப்பொருளாகும். எடைகள் மற்றும் அளவைகளின் சர்வதேச அமைப்பும் சட்டரீதியான எடை அளவியலுக்கான சர்வதேச அமைப்பும் இந்த மையப்பொருளை அறிவித்தன.
இன்றைய நிகழ்வை சுகாதாரம், பாதுகாப்பு மற்றும் சுற்றுச்சூழல் இயக்குனர் டாக்டர் டி கே ஆஸ்வால் தொடங்கிவைத்தார். இந்தியாவில் எடை அளவியலில் டிஜிட்டல் மாற்றம் மற்றும் தரநிர்ணய கட்டமைப்பில் அதன் தாக்கும் குறித்து அவர் எடுத்துரைத்தார்.
இந்த நிகழ்ச்சியில் உலக எடை அளவியல் தின சுவரொட்டி வெளியிடப்பட்டது. இந்தியாவின் முதலாவது ரோபோ முறையிலான ஒப்பிட்டு எடை கருவியும் இந்த நிகழ்ச்சியில் அறிமுகம் செய்யப்பட்டது.